**Termín podávania žiadostí o prijatie dieťaťa** do Materskej školy – Óvoda, Cestice 70 na školský rok 2025/2026 je nasledovný:

**05.05.2025** od 9:00 do 12:00 hod.

**06.05.2025** od 9:00 do 12:00 hod.

**07.05.2025** od 12:30 do 15:00 hod.

**Spôsob podávania žiadosti**

Formulár žiadosti si zákonný zástupca dieťaťa môže vyzdvihnúť priamo v materskej škole, alebo stiahnuť na webovom sídle obce Cestice <https://cestice.sk/> .

Zákonný zástupca môže podať žiadosť:

* osobne v materskej škole v uvedených časoch zápisu,
* poštou na adresu materskej školy,
* e-mailom - odoslaním naskenovaného podpísaného tlačiva prostredníctvom e-mailu na adresu [mscestice70@gmail.com](mailto:mscestice70@gmail.com).

**Tlačivo žiadosti**

Formulár žiadosti je schválený ministerstvom školstva. Žiadosť musí byť úplná, vyplnená správne a podpísaná oboma zákonnými zástupcami (rodičmi).

Rozhodnutie o prijatí alebo neprijatí dieťaťa do materskej školy vydá riaditeľka do 30.júna 2025. Zákonným zástupcom bude rozhodnutie zaslané doporučene poštou prípadne bude vydané osobne.

**Podmienky prijímania detí do materskej školy:**

Zákonný zástupca spolu **s písomnou žiadosťou o prijatie dieťaťa** do materskej školy predkladá aj **potvrdenie o zdravotnej spôsobilosti dieťaťa** od všeobecného lekára pre deti a dorast ktorého súčasťou je aj údaj o povinnom očkovaní, **žiadosť bez** tohto **potvrdenia** nie je kompletná a **nemôže byť akceptovaná**.

Ak ide o dieťa so špeciálnymi výchovno – vzdelávacími potrebami, zákonný zástupca predloží okrem žiadosti a potvrdenia o zdravotnej spôsobilosti dieťaťa aj vyjadrenie príslušného zariadenia výchovného poradenstva a prevencie.   

**Na predprimárne vzdelávanie sa prednostne budú prijímať:**

* deti, pre ktoré je plnenie predprimárneho vzdelávania povinné - deti, ktoré dovŕšia 5 rokov do 31.08.2025,
* deti pokračujúce v plnení povinného predprimárneho vzdelávania ešte jeden rok,
* deti, ktoré majú právo na prijatie na predprimárne vzdelávanie - deti, ktoré dovŕšia 4 roky veku do  31.08.2025
* deti, ktoré majú právo na prijatie na predprimárne vzdelávanie - deti, ktoré dovŕšia 3 roky veku do 31.08.2025.

**Ostatné podmienky:**

Dieťa pri nástupe do  materskej školy má byť odplienkované a má mať osvojené základné sebaobslužné návyky.

Na predprimárne vzdelávanie budú deti vo veku do troch rokov prijímané len výnimočne, podľa kapacitných možností materskej školy a zabezpečenia personálnych a materiálnych podmienok.

V Cesticiach dňa 07.04.2025 Mgr. Jarmila Spišák

poverená riaditeľka MŠ